CELEX: 32004R2104
Language: fi
Date: 2004-12-09 00:00:00
Title: Komission asetus (EY) N:o 2104/2004, annettu 9 päivänä joulukuuta 2004, yhteisön syrjäisimmille alueille rekisteröityjen kalastuslaivastojen hallinnoinnista annetun neuvoston asetuksen (EY) N:o 639/2004 soveltamista koskevista yksityiskohtaisista säännöistä

10.12.2004   
            
            
               FI
            
            
               Euroopan unionin virallinen lehti
            
            
               L 365/19
            
         KOMISSION ASETUS (EY) N:o 2104/2004,
   annettu 9 päivänä joulukuuta 2004,
   yhteisön syrjäisimmille alueille rekisteröityjen kalastuslaivastojen hallinnoinnista annetun neuvoston asetuksen (EY) N:o 639/2004 soveltamista koskevista yksityiskohtaisista säännöistä
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 11 artiklan 5 kohdan,
   yhteisön syrjäisimmille alueille rekisteröityjen kalastuslaivastojen hallinnoinnista 30 päivänä maaliskuuta 2004 annetun neuvoston asetuksen (EY) N:o 639/2004 (2) ja erityisesti sen 1 artiklan 2 kohdan ja 4 artiklan 3 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 639/2004 säädetään yhteisön syrjäisimmille alueille rekisteröityjen kalastuslaivastojen hallinnointia koskevista poikkeuksista, joiden kesto on rajattu 31 päivään joulukuuta 2006. Poikkeukset koskevat elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa neuvoston asetuksessa (EY) N:o 2371/2002 tarkoitettua laivastoon lisäämistä ja laivastosta poistamista sekä neuvoston asetuksessa (EY) N:o 2792/1999 (3) tarkoitettuja tukia laivaston uusimiseen ja nykyaikaistamiseen.
            
         
               (2)
            
            
               Asetuksessa (EY) N:o 639/2004 säädetään, että Ranskan ja Portugalin syrjäisimpien alueiden laivastonosakohtaiset erityiset viitetasot ovat monivuotisen ohjausohjelman IV (MOO IV) tavoitteet vuoden 2002 lopussa.
            
         
               (3)
            
            
               Kanariansaarten osalta erityisten viitetasojen vahvistaminen noudattaa samanlaista lähestymistapaa kuin tavoitteiden vahvistaminen MOO IV:ssä ottaen kuitenkin huomioon kyseessä olevien laivastojen käytettävissä olevien kalastusmahdollisuuksien rajat. Sen vuoksi tieteellis-teknis-taloudellinen kalastuskomitea (STECF) antoi maalis-huhtikuussa 2004 pidettyä istuntoa koskeneessa kertomuksessaan lausunnon Kanariansaarilla rekisteröityjen laivastojen kalastusmahdollisuuksista. Lisäksi Espanja ja komissio tekivät selvityksen Kanariansaarilla rekisteröityjen, kahdenvälisten ja monenvälisten sopimusten nojalla toimintaa harjoittavien laivastojen kalastusmahdollisuuksista. Komission mukaan selvityksen enempää kuin kertomuksenkaan perusteella ei voida päätellä, että nykyisin Kanariansaarilla rekisteröityjen laivastojen toimintaa olisi mahdollista laajentaa.
            
         
               (4)
            
            
               Jäsenvaltioiden olisi annettava neuvoston asetuksen (EY) N:o 2371/2002 III luvussa määritellyn yhteisön laivastopolitiikan soveltamista koskevista yksityiskohtaisista säännöistä 12 päivänä elokuuta 2003 annetussa komission asetuksessa (EY) N:o 1438/2003 (4) tarkoitetussa vuosikertomuksessa tiedot syrjäisimmille alueille rekisteröityjen laivastojen kehityksestä.
            
         
               (5)
            
            
               Komissio on ottanut huomioon 30 päivänä maaliskuuta 2004 pidetyn neuvoston kokouksen (5) yhteydessä antamansa, asetuksen (EY) N:o 639/2004 säännösten soveltamista koskeneen lausuntonsa erityisesti siltä osin kuin on kyse laivaston tarkoituksenmukaisimmasta osittamisesta kalastustyyppien, kohteena olevien kalakantojen tilaa koskevien tieteellisten lausuntojen ja samoja kantoja kalastavien laivastojen yhdenmukaisen kohtelun perusteella
            
         
               (6)
            
            
               Tätä asetusta olisi sovellettava asetuksen (EY) N:o 639/2004 soveltamispäivästä.
            
         
               (7)
            
            
               Tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Erityiset viitetasot
   Ranskan, Portugalin ja Espanjan syrjäisimmille alueille rekisteröityjen kalastuslaivastojen erityiset viitetasot vahvistetaan liitteessä laivastonosittain.
   Nämä erityiset viitetasot koskevat niitä enimmäiskapasiteettitasoja bruttotonneina (GT) ja kilowatteina (kW), jotka jäsenvaltiot saavat asetuksen (EY) N:o 2371/2002 13 artiklan säännöksistä poiketen hyväksyä uusien alusten laivastoon lisäämisen kautta.
   2 artikla
   Erityisten viitetasojen seuranta
   Jokaisen 1 artiklassa tarkoitetun laivastonosan vetoisuutena ja konetehona ilmoitettu viitetaso on 31 päivän joulukuuta 2002 jälkeen yhtä suuri kuin liitteessä kyseiselle laivastonosalle vahvistettu viitetaso, josta on vähennetty mainitusta laivastonosasta 31 päivän joulukuuta 2002 jälkeen julkisen tuen avulla poistettujen alusten vetoisuus ja koneteho.
   3 artikla
   Viitetasojen vahvistaminen
   Komissio laskee kunkin jäsenvaltion osalta 31 päivänä joulukuuta 2006 syrjäisimmille alueille rekisteröityjen kalastuslaivastojen ja asetuksen (EY) N:o 639/2004 2 artiklan säännösten mukaisesti päätettyjen näihin laivastoihin lisättävien alusten, joita ei ole mainittuun päivään mennessä rekisteröity, bruttotonneina ja kilowatteina ilmoitettujen kapasiteettien summan.
   Summa lisätään Eurooppaan rekisteröityjen laivastojen viitetasoihin. Näin saadut tulokset ovat 1 päivästä tammikuuta 2007 alkaen kyseisen jäsenvaltion viitetasot.
   4 artikla
   Vuosikertomukset
   Jäsenvaltioiden on annettava asetuksen (EY) N:o 1438/2003 12 artiklassa säädetyssä vuosikertomuksessa tiedot syrjäisimmille alueille rekisteröityjen kalastuslaivastojen kehityksestä.
   Vuoden 2003 tiedot on sisällytettävä vuotta 2004 koskevaan vuosikertomukseen.
   5 artikla
   Voimaantulo
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2003.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä joulukuuta 2004.
      
         
            Komission puolesta
         
         Joe BORG
         
            Komission jäsen
         
      
   
   
      (1)  EYVL L 358, 31.12.2002, s. 59.
   
      (2)  EUVL L 102, 7.4.2004, s. 9.
   
      (3)  EYVL L 337, 31.12.1999, s. 10. Asetus sellaisena kuin se on viimeksi muutettuna asetuksella (EY) N:o 1421/2004 (EUVL L 260, 6.8.2004, s. 1).
   
      (4)  EUVL L 204, 13.8.2003, s. 21. Asetus sellaisena kuin se on muutettuna asetuksella (EY) N:o 916/2004 (EUVL L 163, 30.4.2004, s. 81).
   
      (5)  Neuvoston asiakirja nro 7520/04 ADD1, 19.3.2004.
   
      LIITE
      Ranskan, Portugalin ja Espanjan syrjäisimmille alueille rekisteröityjen kalastuslaivastojen erityiset viitetasot
      
                  
                     Espanja
                  
               
            
                  Laivastonosa
               
               
                  Laivastonosan koodi
               
               
                  GT
               
               
                  kW
               
            
                  Kanariansaaret. Pituus < 12 m. EU:n vedet
               
               
                  CA1
               
               
                  2 878
               
               
                  23 202
               
            
                  Kanariansaaret. Pituus > 12 m. EU:n vedet
               
               
                  CA2
               
               
                  4 779
               
               
                  16 055
               
            
                  Kanariansaaret. Pituus > 12 m. Kv. ja kolmansien maiden vedet
               
               
                  CA3
               
               
                  51 167
               
               
                  90 680
               
            
                  Yhteensä
               
               
                   
               
               
                  58 824
               
               
                  129 937
               
            
         
      
                  
                     Ranska
                  
               
            
                  Laivastonosa
               
               
                  Laivastonosan koodi
               
               
                  GT
               
               
                  kW
               
            
                  Réunion. Pohjakalalajit ja pelagiset lajit. Pituus < 12 m
               
               
                  4FC
               
               
                  1 050
               
               
                  14 000
               
            
                  Réunion. Pelagiset lajit. Pituus > 12 m
               
               
                  4FD
               
               
                  9 705
               
               
                  24 610
               
            
                  Guyana. Pohjakalalajit ja pelagiset lajit. Pituus < 12 m
               
               
                  4FF
               
               
                  400
               
               
                  5 250
               
            
                  Guyana. Katkarapualukset
               
               
                  4FG
               
               
                  6 526
               
               
                  19 726
               
            
                  Guyana. Pelagiset lajit. Avomerikalastusalukset
               
               
                  4FH
               
               
                  3 500
               
               
                  5 000
               
            
                  Martinique. Pohjakalalajit ja pelagiset lajit. Pituus < 12 m
               
               
                  4FJ
               
               
                  2 800
               
               
                  65 500
               
            
                  Martinique. Pelagiset lajit. Pituus > 12 m
               
               
                  4FK
               
               
                  1 000
               
               
                  3 000
               
            
                  Guadeloupe. Pohjakalalajit ja pelagiset lajit. Pituus < 12 m
               
               
                  4FL
               
               
                  4 100
               
               
                  105 000
               
            
                  Guadeloupe. Pelagiset lajit. Pituus > 12 m
               
               
                  4FM
               
               
                  500
               
               
                  1 750
               
            
                  Yhteensä
               
               
                   
               
               
                  29 581
               
               
                  243 836
               
            
         
      
                  
                     Portugali
                  
               
            
                  Laivastonosa
               
               
                  Laivastonosan koodi
               
               
                  GT
               
               
                  kW
               
            
                  Madeira. Pohjakalalajit. Pituus < 12 m
               
               
                  4K6
               
               
                  680
               
               
                  4 574
               
            
                  Madeira. Pohjakalalajit ja pelagiset lajit. Pituus > 12 m
               
               
                  4K7
               
               
                  5 354
               
               
                  17 414
               
            
                  Madeira. Pelagiset lajit. Nuotta. Pituus > 12 m
               
               
                  4K8
               
               
                  253
               
               
                  1 170
               
            
                  Azorit. Pohjakalalajit. Pituus < 12 m
               
               
                  4K9
               
               
                  2 721
               
               
                  20 815
               
            
                  Azorit. Pohjakalalajit ja pelagiset lajit. Pituus > 12 m
               
               
                  4KA
               
               
                  14 246
               
               
                  36 846
               
            
                  Yhteensä
               
               
                   
               
               
                  23 254
               
               
                  80 819